III. forduló, 1. feladat

1. Színpadi története során hányszor tiltották be Katona **drámáját**?

A Bánk bán 1819-es pesti bemutatását a budai cenzor nem engedélyezte színpadra vinni, csak nyomtatásban jelenhetett meg.

A mű ősbemutatójára 1833. február 15-én Kassán került sor. Mint utólag kiderült az 1833-as bemutatót elő sem adhatták volna, ugyanis a helyi cenzor, még elő nem adott darabot nem is engedélyezhetett volna. Pestre csak 1839-ben jutott el, ahol aztán vegyes véleményeket kapott. Mire észrevették, hogy a darab elvileg „tiltás” alatt van, már megvolt két előadás, így, hogy feltűnést ne keltsenek nem tiltották be az előadásokat. Ezután 1845-től kezdve évenként előadták Katona leghíresebb drámáját egészen az abszolutizmus idejéig.

Az 1848-49-es forradalom után, azonban a Bánk bán betiltásra került 1849-től egészen a 1858-ig. 1858.03.10-től napjainkig a cenzúra miatt sok változtatáson esett át, és a cenzúrát kijátszva kellett előadni, azonban konkrét betiltásra nem került sor.

1. 1948 utáni cenzori jelentés, amelyben legalább három konkrét mozzanat kiemelésével indokoljuk, miért javasoljuk a betiltást:

**II/3. osztály**

**Szigorúan titkos!  
Adta:** Kloiber Károly **Vette:** Schomer István r.főhadnagy **Idő:** 1957. január 28.  
**Tárgy:** Bánk bán előadása

J e l e n t é s

**Budapest, 1957. január 28.**

**Kloiber Károly jelenti**

Tisztelt Osztályvezető Elvtárs!

Január 18-án, Szolnokon megtekintettem Katona József Bánk bán című drámáját és szembesültem néplázító tartalmával.  
 A színre vitt darab sérti a szovjet-magyar bajtársiasság elveit és eredendően szemben áll a szocialista erkölcsiség alapjaival. Az egyszerű munkásember könnyen eshet abba a tévedésbe, hogy azonosítja a Habsburg elnyomást elvtársaink munkásságával.  
 A dráma magyar hangzása a nemzeti érzületet erősíti a népben, szemben a szocialista internacionalizmus értékeivel. Az emberek számára ez a mű többet jelent egy hétköznapi történetnél. 1848-ban is szerepet játszott a forradalom kirobbantásában, úgy ahogy az előző évben, 1956-ban szintén fellázította a tömeget.   
 A dráma központjában Bánk bán áll, aki a magyarság sorsáért aggódik. A nézők ebből téves következtetésként szintén gondolkodni kezdhetnek a nép sorsáról, mely gondolatok forrongás hullámait indíthatják el.   
Tiborc kirohanása az uralkodó osztály érzéketlensége ellen, okot adhat arra, hogy a dolgozó nép rendszerünk elveinek ellent mondjon, pártvezetőinkkel és azok irányításával szembeforduljon.

,,Az egyik estén megszámolták 92-en ültek a Szigligeti Színház nézőterén. A színészek majdhogy nem ugyanennyien voltak." írja Solymár József a Tiszavidék január 25-ei cikkében, melyben a színdarab válsághelyzetét ecseteli. Használjuk ki a jelenlegi érdektelenséget és cselekdjünk a betiltás ügyében!

Indítványozom a támogatás megvonását a Bánk bánt játszó színházaktól, valamint a rendezőknek szocialista témájú darab kirendelését. A lázadást előzzük meg!   
 Aki nincs velünk, az ellenünk van!

Kloiber Károly